Etnograf: Katrine

Strategi: Blive i session 2

|  |  |  |
| --- | --- | --- |
| **Noter** | | **Nøgleord / kodning** |
| **Hvor (lokation)? Session 2**  **Hvem (Observerede forsyninger og/eller andre deltagere)?**  Lemvig vand  Gitte fra Hofor, Kriztyan(?) fra Grundfos | |  |
| **Hvad (kort, nøgtern beskrivelse af observationer)**  Kommer lidt forsigtigt og stille ind i lokalet.  Samtale om områdets geografiske udfordringer og erfaring vs digitalisering. Har som de eneste ikke en digitaliseringsstrategi. | |  |
| **Hvordan (enkeltvis og detaljeret, thick, beskrivelse af observationer)**  Da vi skal i gang, føles det som om der er rigtig mange mennesker i rummet, der ikke er en del af Lemvig vand. De putter sig lidt i det ene hjørne, men træder frem da det præciceres af facilitator at det er dem, vi gerne vil bede præsentere sig.  Peter: Driftsansvarlig for ledningsnettet  Johnny: Ledningsregistrering  Ole: På vestjysk, med et lille smil ”Jeg vil helst ikke sige hvad jeg laver...” Griner og siger så at han”Kigger lidt på tegninger og holder øje med entreprenørerne i området”. Uddybes af Peter, der fortæller at Ole har været ved forsyningen i ca 40 år og har værdifuld erfaring der er svær at beskrive og definere.  Under hele sessionen er de høfligt afventende og svarer på spørgsmålene, men taler ikke længe eller bevæger sig udenfor det adspurgte.  Det er i høj grad Peter der fører ordet, men han søger ofte sine kollegers blik, hvilket tolkes som en uudtalt opfordring til at supplere hvis de har yderligere. Peter udviser tydelig respekt for Oles lange erfaring og forklarer at han i flere år har haft som en del af sit job at overlevere noget af sin viden.  De bliver bedt om at markere assets på kortet og Peter spørger Ole om han vil gøre det. Han markerer to vandværker, mens Peter fortæller at de har sammenlagt 5 vandværker til 2. Denne proces har været ”ret frygtelig” (Peter), da de stadig ikke kender rørføringen på de små vandværker de har overtaget og var i starten nødt til at lukke for vandet i hele området når de skulle identificere f.eks. lækager.  Ole beskriver med et grin at de kort de har fået fra vandværkernes tidligere forvaltere er ”Et par streger de har slået på et stykke papir til en julefrokost efter at de har fået et par øl”.  De fortæller at den data de anvender kræver meget erfaring at tolke og at de ønsker sig mere intelligente systemer så ”de kan anvendes af folk med under ti års erfaring” (Peter).  Desuden ønsker de sig systemer der kan lave prognoser og sammenholde dem med vejret, da det f.eks. er naturligt at der er større vandforbrug i meget tørre perioder. Peter beskriver at det er sådan noget der kan snyde lidt, hvis man ikke husker at tænke det med når man kigger på den data de får ind.  Peter fortæller at de lige nu ofte sender en SMS til beboere i området når de mistænker lækage. Han fortsætter smilende at det er et meget effektivt redskab for dem, da de oplever at folk gerne vil inddrages og synes det er lidt sjovt at være med. De har dog udfordringer i kystområder hvor jorden er sandet så vandet blot siver ned og der desuden er mange sommerhuse så det er svært at opdage lækager ved at kigge på overfladen.  De nævner at de anvender SCADA og efterlyser systemer der kan samle informationerne, som de lige nu får fra mange forskellige produkter.  De fortæller at de oplever at de har fået for mange ”smarte tilføjelsesprogrammer” der viste sig ikke at være brugbare eller ikke er godt nok implementerede.  Adspurgt hvilke barrierer der kan være for mere digitalisering svarer Peter spontant ”ingen”. Tilføjer at hvis der er nogen, er det måske økonomi. Han uddyber: ”Hvis man har fået et redskab som man er introduceret ordentligt i, så er der aldrig bøvl”. Kollegerne nikker. | |  |
| **Analytiske kommentarer/ideer/refleksioner om observation (her taler ego)**  Der er en behagelig stemning og det virker som om de kender hinanden godt internt og har respekt for at de hver især kan noget forskelligt. Når de beskriver anvendelsen af digitale løsninger virker de positivt stemte overfor at kunne anvende dem som hjælp i deres hverdag, men er bekymrede for at komme til at bruge penge på endnu et system der ikke opfylder deres behov godt nok. | |  |
| **Tværgående refleksioner og kommentarer fra dagen (her taler ego)** | |  |
| **Evt. billeder** |  |  |
| **Lyd?** |  |  |
| **Video?** |  |  |

A picture containing wall, indoor, person, bedroom

Description automatically generatedA group of people in a room

Description automatically generated with medium confidenceA picture containing wall, indoor, bath

Description automatically generated